De vanligste piratflaggene var sannsynligvis de som kun var svarte eller røde, uten symbolikk. Disse flaggene hadde sin egen symbolikk i selve fargene, svart for død eller rød for kamp. Denne fargesymbolikken var kjent på sjøen og var ikke begrenset til bruk blant pirater. Det lå også en intern kode i det røde flagget. Ble det svarte flagget heist var det mulig for den som ble angrepet å be om nåde, mens det røde flagget ble heist i tilfeller der man ikke kunne forvente å bli spart.